CELEX: 32005R1966
Language: da
Date: 2005-12-01 00:00:00
Title: Kommissionens forordning (EF) nr. 1966/2005 af  1. december 2005  om ændring af forordning (EØF) nr. 2061/89 om tarifering af visse varer i den kombinerede nomenklatur

2.12.2005   
            
            
               DA
            
            
               Den Europæiske Unions Tidende
            
            
               L 316/5
            
         KOMMISSIONENS FORORDNING (EF) Nr. 1966/2005
   af 1. december 2005
   om ændring af forordning (EØF) nr. 2061/89 om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særligt artikel 9, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er vedlagt som bilag til forordning (EØF) nr. 2658/87, bør der vedtages foranstaltninger vedrørende tariferingen af de varer, der er anført i bilaget til denne forordning.
            
         
               (2)
            
            
               Forordning (EØF) nr. 2658/87 indeholder de almindelige tariferingsbestemmelser vedrørende den kombinerede nomenklatur. Bestemmelserne gælder også enhver anden nomenklatur, der er helt eller delvist baseret herpå eller føjer en yderligere underinddeling til, og som er baseret på særlige fællesskabsbestemmelser med henblik på anvendelsen af told- og andre foranstaltninger vedrørende varehandel.
            
         
               (3)
            
            
               I Kommissionens forordning (EØF) nr. 2061/89 af 7. juli 1989 om tarifering af visse varer i Den Kombinerede Nomenklatur (2) er vare nr. 5 i bilaget tariferet som et kosttilskud uden at tage hensyn til dens særlige helbredende og forebyggende egenskaber i behandlingen af C-vitaminmangel. Det er derfor nødvendigt at ændre tariferingen af varen, idet den bør betragtes som et lægemiddel.
            
         
               (4)
            
            
               Foranstaltningerne i denne forordning er i overensstemmelse med udtalelsen fra Toldkodeksudvalget —
            
         UDSTEDT FØLGENDE FORORDNING:
   Artikel 1
   Tariferingen af vare nr. 5 i bilaget til forordning (EØF) nr. 2061/89 erstattes af tariferingen i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. december 2005.
      
         
            På Kommissionens vegne
         
         László KOVÁCS
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1719/2005 (EUT L 286 af 28.10.2005, s. 1).
   
      (2)  EFT L 196 af 12.7.1989, s. 5. Senest ændret ved forordning (EF) nr. 936/1999 (EFT L 117 af 5.5.1999, s. 9).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Præparat i form af tabletter i detailsalgspakninger med oplysninger om dosering og sammensætning, til modvirkning af C-vitaminmangel.
                              Hver tablet på 750 mg indeholder:
                              
                                          —
                                       
                                       
                                          ascorbinsyre: 500 mg
                                       
                                    
                                          —
                                       
                                       
                                          hybenpulver, cellulose, vegetabilsk stearin, vegetabilsk olietørstof, magnesiumstearat, siliciumdioxid og glasur indeholdende protein: 250 mg.
                                       
                                    
                        
               
                  3004 50 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, supplerende bestemmelse 1 til kapitel 30 samt teksten til KN-koderne 3004, 3004 50 og 3004 50 10.
                  Se også de forklarende bemærkninger til den kombinerede nomenklatur til kapitel 30 (almindelige bemærkninger).
                  Med hensyn til den anbefalede daglige dosis (RDA) for vitamin C (60 mg) er den enkelte tablets indhold af C-vitamin (500 mg) tydeligvis væsentligt højere.
                  Alle betingelser i supplerende bestemmelse 1 til kapitel 30 er derfor opfyldt, og varen skal tariferes som et lægemiddel i position 3004.